CELEX: 
Language: et
Date: 2017-08-21 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) nr 611/2014, millega täiendatakse Euroopa Parlamendi ja nõukogu määrust (EL) nr 1308/2013 oliiviõli ja lauaoliivide sektorit toetavate programmide osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               Määruse (EL) nr 1308/2013
                  1
                artikliga 29 ette nähtud oliiviõli ja lauaoliivide sektorit toetavate programmide raames rahastab EL Prantsuse, Kreeka ja Itaalia tootjaorganisatsioonide, tootjaorganisatsioonide liitude ja tootmisharudevaheliste organisatsioonide tegevust maksimumsummas 47 665 000 eurot.
            
            
               Märtsis 2018 lõppevate kolmeaastase tööprogrammide rakendamisel saadud kogemuste põhjal on tehtud ettepanek teha komisjoni delegeeritud määrusesse (EL) nr 611/2014
                  2
                tehnilised muudatused. Muudatused on välja töötatud aruteludes asjaomaste liikmesriikidega.
            
            
               Läbivaadatud määrused tuleks vastu võtta 2017. aasta esimesel poolaastal ja need peaksid jõustuma septembris 2017, kuna mõned muudatused hõlmavad taotlejate rahastamiskõlblikkuse kriteeriume, mida peavad teadma uueks programmitööperioodiks taotluste esitajad, valmistades ette oma taotlusi, mis tuleb esitada liikmesriikide poolt kehtestatud kuupäevaks, mis ei tohi olla hilisem kui 15. veebruar 2018.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Enne käesoleva delegeeritud õigusakti koostamist konsulteeriti välja selgitatud muudatuste teemal õigustalitusega. Tagasisidemehhanism käivitati 16. juunil 2017 pärast talitustevahelise konsultatsiooni lõpetamist. 
            
            
               30. mail 2017 kokku tulnud oliiviõli eksperdirühm teavitas liikmesriike võimalusest esitada delegeeritud õigusakti ettepanek, et muuta komisjoni delegeeritud määruse (EL) nr 611/2014 sätteid. Kuna kõnealused muudatused on tehnilised ega avalda märkimisväärset mõju, siis mõjuhinnangut ei tehtud. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud õigusakt põhineb määruse (EL) nr 1308/2013 artiklil 30 ja seda kohaldatakse tööprogrammidele, mis algavad 1. aprillil 2018.
            
            
               KOMISJONI DELEGEERITUD MÄÄRUS (EL) …/…,
            
            
               9.8.2017,
            
            
               millega muudetakse delegeeritud määrust (EL) nr 611/2014, millega täiendatakse Euroopa Parlamendi ja nõukogu määrust (EL) nr 1308/2013 oliiviõli ja lauaoliivide sektorit toetavate programmide osas 
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  3
                ning eriti selle artiklit 30,
            
            
               ning arvestades järgmist:
            
            
               (1)1. aprillil 2015 alanud kolmeaastaste tööprogrammide rakendamisel saadud kogemuste põhjal tuleks komisjoni delegeeritud määruse (EL) nr 611/2014
                  4
                teatavaid sätteid lihtsustada või täpsustada. Samas on asjakohane piirata edaspidi ettevõtjate ja liikmesriikide haldusasutuste halduskoormust.
            
            
               (2)Arvestades et liikmesriigid saavad ise kõige paremini oma rakendatavate eri toetuskavade topeltrahastamise tegelikku riski hinnata, peaksid nad kehtestama selged kriteeriumid, mille alusel teha vahet kolmeaastaste tööprogrammide raames toetust saavatel ning liidu mõne muu rahastamisvahendi alusel rahastatavatel tegevustel ja meetmetel.
            
         
         
            
               (3)Kuna liikmesriigid saavad oma territooriumi tundlikud ja samas prioriteetsed valdkonnad kõige paremini kindlaks määrata, peaksid just nemad kehtestama konkreetsetes tegevusvaldkondades antavate liidu toetuste miinimumsummad. Selleks et tagada prioriteetsete tegevuste tasakaalustatud rakendamine asjaomase liikmesriigi territooriumil, tuleks kõnealust miinimumsummat kohaldada kõigi tööprogrammide suhtes.
            
            
               (4)Uute tööprogrammide valimisel tuleks kriteeriumide loetelusse lisada toetuse saanud organisatsioonide poolt määruse (EL) nr 611/2014 alusel varasemalt rakendatud tööprogrammide hinnang.
            
            
               (5)Lihtsustamise huvides on asjakohane lubada kasutada üldkulude arvutamisel kindlamääralist summat.
            
            
               (6)Selleks et ettemaksetaotlused oleksid toetusesaajale kolmeaastaste tööprogrammide rakendamisel makstud tegelike eraldistega paremas vastavuses, ei tuleks enam nõuda, et ettemaksetaotlus oleks lisatud esialgsele heakskiitmistaotlusele. 
            
            
               (7)Seepärast tuleks delegeeritud määrust (EL) nr 611/2014 vastavalt muuta.
            
            
               (8)Enne 1. aprilli 2018 heakskiidetud tööprogramme tuleks jätkuvalt reguleerida vastavalt delegeeritud määruse (EL) nr 611/2014 sätetele, mida kohaldatakse nende heakskiitmise ajal, kuni kõnealuste programmide lõpuni,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määrust (EL) nr 611/2014 muudetakse järgmiselt.
            
            
               (1)Lisatakse artikkel 2a:
            
            
               „Artikkel 2a 
            
            
               Topeltrahastamise keeld 
            
            
               Liikmesriigid kehtestavad selged piiritlemiskriteeriumid, millega tagatakse, et määruse (EL) nr 1308/2013 artikli 29 alusel ei anta toetust neile tegevustele ja või meetmetele, mis saavad toetust ELi mõne muu rahastamisvahendi raames.“
            
            
               (2)Artikli 3 lõike 4 sissejuhatav lause asendatakse järgmisega:
            
            
               „Kooskõlas määruse (EL) nr 1308/2013 artikliga 155 võib tootjaorganisatsioon või tootjaorganisatsioonide liit anda lõikes 1 sätestatud meetmete puhul oma ülesanded allhankijale järgmistel tingimustel:“.
            
            
               (3)Artikli 4 lõike 1 punkt a jäetakse välja.
            
            
               (4)Artikkel 5 asendatakse järgmisega:
            
            
               „Artikkel 5
            
            
               ELi rahalise toetuse andmine
            
            
               Liikmesriigid kehtestavad määruse (EL) nr 1308/2013 artikli 29 kohaselt saada oleva ELi toetuse miinimumsumma käesoleva määruse artikli 3 lõikes 1 osutatud konkreetsete valdkondade puhul. Miinimumsummat kohaldatakse kõikide käesoleva määruse alusel asjaomases liikmesriigis heakskiidetavate tööprogrammide puhul.“
            
         
         
            
               (5)Artikli 6 lõike 1 punkt g asendatakse järgmisega:
            
            
               „g)hinnang programmidele, mida toetust saavad organisatsioonid võivad olla varem rakendanud komisjoni määruse (EÜ) nr 1334/2002,(*) (EÜ) nr 2080/2005,(**) (EÜ) nr 867/2008 või käesoleva määruse raames.
            
            
               --------------------------------
            
            
               (*)Komisjoni 23. juuli 2002. aasta määrus (EÜ) nr 1334/2002, milles sätestatakse nõukogu määruse (EÜ) nr 1638/98 üksikasjalikud rakenduseeskirjad seoses oliivisektori ettevõtjate organisatsioonide tööprogrammidega 2002/03., 2003/04. ja 2004/05. turustusaastaks (EÜT L 195, 24.7.2002, lk 16).
            
            
               (**)Komisjoni 19. detsembri 2005. aasta määrus (EÜ) nr 2080/2005, milles sätestatakse nõukogu määruse (EÜ) nr 865/2004 üksikasjalikud rakenduseeskirjad seoses oliivisektori ettevõtjate organisatsioonide, nende tööprogrammide ja kõnealuste programmide rahastamisega (ELT L 333, 20.12.2005, lk 8).“
            
            
               (6)Artikli 7 lõiget 3 muudetakse järgmiselt:
            
            
               (a)punkt h jäetakse välja;
            
            
               (b)lisatakse teine lõik järgmises sõnastuses:
            
            
               „Esimese lõigu punkti d puhul võivad liikmesriigid otsustada, kas üldkulud on rahastamiskõlblikud kindlamääralise summa alusel või tegelikke kulusid tõendavate dokumentide alusel, mille toetusesaaja peab esitama.“
            
            
               Artikkel 2
            
            
               Käesolev määrus jõustub seitsmendal päeval pärast selle avaldamist Euroopa Liidu Teatajas.
            
            
               Seda kohaldatakse 1. aprillil 2018 algavate tööprogrammide ja nende heakskiitmise protsessi puhul.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 9.8.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
               
               
                  
                     (2)
                  Komisjoni 11. märtsi 2014. aasta delegeeritud määrus (EL) nr 611/2014, millega täiendatakse Euroopa Parlamendi ja nõukogu määrust (EL) nr 1308/2013 oliiviõli ja lauaoliivide sektorit toetavate programmide osas (ELT L 168, 7.6.2014, lk 55).
               
               
                  
                     (3)
                  
                  
                     ELT L 347, 20.12.2013, lk 671.
                  
                   
               
               
                  
                     (4)
                  Komisjoni 11. märtsi 2014. aasta delegeeritud määrus (EL) nr 611/2014, millega täiendatakse Euroopa Parlamendi ja nõukogu määrust (EL) nr 1308/2013 oliiviõli ja lauaoliivide sektorit toetavate programmide osas (
                  
                     ELT L 168, 7.6.2014, lk 55
                  
                  ).